దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
రవితేజ సినిమా చూసి చాలా బాగుందన్నాడు
దర్శకుడు పరశురామ్ సమయంతో ప్రత్యేకంగా ముచ్చటించారు.
TNN | Updated:
Aug 8, 2016, 06:41AM IST
‘సోలో','ఆంజనేయులు','సారొచ్చారు' వంటి చిత్రాలను రూపొందించిన దర్శకుడు పరశురామ్ మరోసారి తన స్టైల్ లో ఉండే 'శ్రీరస్తు శుభమస్తు' వంటి కుటుంబ కథా చిత్రాన్ని రూపొందించారు. అల్లు శిరీష్హీరోగా నటించిన ఈ చిత్రానికి ప్రేక్షకుల నుంచి మంచి రెస్పాన్స్ వస్తోంది. ఈ సందర్భంగా.. దర్శకుడు పరశురామ్ సమయంతో ప్రత్యేకంగా ముచ్చటించారు.
రచయితగా సక్సెస్ అయ్యాననుకుంటున్నారా.. డైరెక్టర్ గా సక్సెస్ అయ్యాననుకుంటున్నారా..?
ఆ రెండిటినీ విడదీసి చూడలేను. పూరీ జగన్నాథ్, వీరుపోట్ల, కొమ్మినేని భాస్కర్ వంటి దర్శకుల దగ్గర పని చేశాను. వాళ్ల దగ్గర వర్కింగ్ స్టైల్ నేర్చుకున్నాను. దర్శకుడిగా కథ, మాటలు, కథనం విడదీసి చూడలేను. రచయితగా డైలాగ్స్ నేను కూర్చొని ప్రత్యేకంగా రాయను. జెన్యూన్ గా రాస్తాను.
సినిమాకు ఎలాంటి రెస్పాన్స్ వస్తోంది?
ఊహించిన దానికంటే మంచి రెస్పాన్స్ వస్తోంది. జీరో ఎక్స్పెక్టేషన్స్ తో రావాలనుకున్నాం. కానీ టీజర్ కి, ట్రైలర్ కి సేనారియో మారిపోయింది. మంచి కంటెంట్ ఉన్న సినిమాను బాగా రిసీవ్ చేసుకున్నారు. రవితేజ గారు సినిమా చూసిన వెంటనే ఫోన్ చేసి బావుందని చెప్పారు.
మీరు చేసిన 'సోలో' సినిమాతో ఈ చిత్రాన్ని పోలుస్తున్నారు..? అలానే బొమ్మరిల్లు చిత్రంతో కంపార్ చేస్తున్నారు..? మీరేం అంటారు..?
సోలో, బొమ్మరిల్లు వంటి సినిమాతో పోల్చడం నేను సంతోశంగా భావిస్తున్నాను. బొమ్మరిల్లు సినిమా సినిమా ఒక ఎపిక్. సోలో కూడా మంచి హిట్ అయింది. ఎమోషన్స్ అనేవి ఒకే విధంగా ఉంటాయి. ట్రీట్మెంట్ వేరేగా ఉంటుంది. చిరంజీవి గారు బొమ్మరిల్లు సినిమాతో పోల్చడం బాగా అనిపించింది.
శిరీష్ విషయంలో ఎలాంటి కేర్ తీసుకున్నారు..?
సినిమా బాగా చేయాలనే తపన శిరీష్ లో బాగా ఉండేది. ఈ సినిమాలో హీరో క్యారెక్టర్ అందరికీ కనెక్ట్ అవ్వాలి. మొదటి రెండు రోజులు శిరీష్ ను ఇబ్బంది పెట్టలేదు. ఆ తరువాత శిరీష్ వచ్చి మీరేలా అంటే నేను అలా నటిస్తాను. ఈ సినిమా కోసం తను చాలా కష్టపడ్డాడు.
మూడు పాటలే పెట్టడానికి కారణం..?
కథను ఎంటర్టైన్మెంట్ గా చూపిస్తున్నప్పుడు మధ్యలో పాటలను కుదించి పెట్టడం కథకు ఇబ్బందిగా మారుతుంది. అందుకే ఎక్కడ అవసరమో అక్కడే పాటలను పెట్టాం.
అల్లు అరవింద్ గారు మీపై ఒత్తిడి తెచ్చారని విన్నాం. నిజమేనా..?
నాపై ఎలాంటి ఒత్తిడి లేదు. ఎవరైనా సరే బాగా చేస్కో.. మంచి ప్లాట్ ఫామ్ దొరికింది అని చెప్తారు. ఆయన కూడా అదే చెప్పారు. నాపై ఎలాంటి ఒత్తిడి లేదు.
సారొచ్చారు సినిమా ఫ్లాప్ టాక్ మీపై ఎలాంటి ప్రభావం చూపింది..?
ఏ సినిమాకు ఆ సినిమా వేరు. అందరి కెరీర్ లో చేసిన సినిమాలన్నీ హిట్స్ కావు కదా.. అయినా ఫ్లాప్ వచ్చిందంటే అది నా తప్పు. వేరే ఎవరిని బ్లేమ్ చేయలేను.
లావణ్య త్రిపాఠితో వర్క్ చేయడం ఎలా అనిపించింది..?
లావణ్య సూపర్బ్ యాక్ట్రస్. నిజానికి శిరీష్ సజెస్ట్ చేశాడు లావణ్య త్రిపాఠిని తీసుకోవాలని.. రొమాంటిక్ సీన్స్, ఎమోషనల్ సీన్స్ లో బాగా నటించింది.
పూరీ జగన్నాథ్ సినిమా చూసారా..?
'ఇజం'సినిమా షూటింగ్ లో బిజీగా ఉండడం వలన చూడలేకపోయారు. ఆయన నేను రూపొందించిన సినిమాలు చూసి అందులో ఏమైనా నెగెటివ్స్ ఉంటే చెబుతుంటారు.
చిరంజీవి సినిమా టైటిల్ ఈ సినిమాకు పెట్టడానికి కారణం..?
మూడు, నాలుగు నెలలు సినిమా టైటిల్ గా ఏం పెట్టాలో.. ఆలోచించాం. సినిమాలో నిశ్చితార్ధం సీన్ షూట్ చేస్తున్నప్పుడు లగ్న పత్రికలో 'శ్రీరస్తు శుభమస్తు' అని రాసే సన్నివేశం ఉంటుంది. అదే పదాన్ని టైటిల్ గా పెడితే బావుంటుంది కదా.. అని అరవింద్ గారికి చెప్పాను. ఆయన కూడా ఓకే అన్నారు.
తర్వాత ప్రాజెక్ట్స్..?
సారొచ్చారు సినిమా తరువాత ఓ కథను సిద్ధం చేసుకున్నాను. ఆ సినిమా ఎప్పుడు చేస్తానో తెలియదు కానీ నా నెక్స్ట్ సినిమా మాత్రం గీతాఆర్ట్స్ లోనే చేస్తాను. ఎవరితో అనేది మాత్రం తెలియదు.